ARHITEKTONSKI FAKULTET UNIVERZITETA U BEOGRADU

TEMA: **Tekstura materijala kao element dizajniranja otvorenog javnog prostora**

Da li je postojanje različitih tekstura materijala u javnom prostoru preduslov kvalitetnijeg i dostupnijeg otvorenog javnog prostora?

Student: **Sonja Kesić M-2010/102**

M9 – Kulturni distrikt u Bernu: REGENERACIJA i RECIKLAŽA kompleksa sa idejnim rešenjem objekta (studentski konkurs za Šindlerovu nagradu 2012)

Predmetni nastavnik: **Prof. mr Petar Arsić**

 Članovi komisije: 02. Doc. Vladimir Lojanica

 03. Doc. Dr Žikica Tekić

Struktura rada:

**1.0.** apstrakt

**2.0.** UVOD **/** Pojam teksture

**2.1.** Značaj percepcije u arhitekturi

**2.2.** Značaj i zavisnost čula u percepciji prostora / vizuelna i taktilna percepcija /

**2.3.** Tekstura materijala u kontekstu arhitekture

**2.4.** Primeri iz prakse / otvoreni javni prostori i njihove teksture

**3.0.** O prostoru (otvoreni gradski prostor)

**3.1.** O karakteru i identitetu prostora

**3.2.** Ka kvalitetu prostora / kvalitetan javni prostor i šta određuje kvalitet (u kontekstu teme)

**4.0.** slepe i slabovide osobe u otvorenom javnom prostoru / prilagođen prostor

**.**......

**zaključak**

1. APSTRAKT:

Cilj rada koji sledi je označavanje teksture materijala kao elementa koji ima značajnu ulogu u kreiranju, tj. dizajniranju (otvorenog javnog) prostora. Težiće se kroz rad odgovoru na pitanje **„da li je tekstura element urbanog dizajna koji doprinosi životnosti i podizanju atraktivnosti javnog prostora kao i stvaranja pozitivnih asocijacija na prostor?“.**

Na početku rada definisanjem pojma teksture kao vizuelnog i taktilnog kvaliteta površine postaviće se osnova za definisanje pojma percepcije i značaja čula u doživljaju arhitekture kao i teksture materijala, i njenog značaja u kontekstu prostora. Tekstura je definisana kao pojam koji ima za cilj davanje dodatnih informacija koje momentalno postaju deo mentalne slike o datom prostoru, tako da je ova definicija dala usmerenje ka razmišljanju, **kakvu je to teksturu potrebno stvoriti u prostoru koja će produbiti ideju koju arhitektonsko delo nosi i stvoriti pozitivne asocijacije na prostor?**

Međutim, u okviru teme rada nameće se još jedno jako značajno pitanje, a to je da li različite teksture materijala, koje su ugrađene u prostor (kao deo podloge, fasada, urbanog mobilijara) imaju pozitivno dejstvo na dostupnost tog javnog prostora, u smislu da olakšavaju boravak osoba sa posebnim potrebama (pre svega se misli na slabovide i slepe osobe)?

Kroz odgovore na radom postavljena pitanja, težiće se tvrdnji da je tekstura element dizajniranja javnog prostora koji je izuzetno značajan za podizanje kvaliteta i životnosti kao i dostupnosti prostora, a tome će se pristupiti kroz teorije urbanizma, arhitekture i urbanog dizajna na temu prostora, čula, percepcije, teksture u kontekstu arhitekture kao i značaja da se prostor osobama sa posebnim potrebama učini dostupnijim i čitljivijim.

Prilikom koncipiranja rada, bitno je osvrnuti se na realan prostor, deo Berna koji je definisan za izradu novog master plana, kao podloge u koju će se implementirati novi materijali, sa teksturama koje će izazvati taktilne i vizuelne doživljaje prostora, koji će korisnicima biti značajni jer će pojačati doživljaj arhitekture, što će posebno biti značajno slepim i slabovidim osobama (prostor je dostupniji svim ostalim čulima, posebno čulu dodira – naglašavanje teksture i taktilnosti materijala koji čine deo prostora).

Da je tekstura značajan element urbanog dizajna u i kontekstu dostupnosti prostora, pokazaće literatura koja se tiče slabovidih i slepih osoba u otvorenom gradskom prostoru, gde se posebno naglašava potreba za taktilnošću podloge kao jednog od elementa usmeravanja u prostoru.

Tekstura nema samo sa cilj pojačavanje doživljaja arhitekture i podizanja kvaliteta prostora običnim korisnicima već i društvenim grupama sa posebnim potrebama, sa posebnim akcentom na pomenute slepe i slabovide.

Takođe, kroz definisanje karaktera i identiteta prostora, kao i asocijacija koji korisnik ima na prostor, težiće se potvrdi da je značaj teksture (koja postaje deo podloge, i vertikalnih ravni i urbanog mobilijara) veliki u dizajniranju prostora kao i podizanju njegovog kvaliteta.

2.0. Pojam teksture

**Tekstura** je, prema *Collins English Dictionary*-ju, definisana kao „Vizuelni i taktilni kvalitet površine“ kao i „Površina materijala doživljena čulom dodira“, dok prema Maldinijevom Rečniku arhitektonskog projektovanja „**Tekstura predstavlja** površinsku strukturu predmeta, čiji kvalitet ima veoma veliku ulogu u umetnosti, dizajniranju, primenjenoj umetnosti i modeliranju“.

**Tekstura** predstavlja osobene fizičke kompozicione karakterisitike strukture predmeta, posebno sa osvrtom na veličinu, oblik, i raspored sastavnih delova.

**Tekstura** (lat. *textura*) tkanje, tkanina, sklop, sastav, spoj [1].

Međutim, da bi se pojam teksture u potpunosti objasnio potrebno je postaviti i odgonetnuti nekoliko pitanja: Šta je tekstura materijala u kontekstu arhitekture (prostora)?; Kako tekstura može uticati na karakteristike prostora?; Koji je značaj teksture u arhitekturi?

Odgovori na postavljena pitanja daće dobru osnovu za proučavanje i odgonetanje istraživačkog pitanja koje je radom definisano.

U kontekstu arhitekture, jedan od načina na koji tekstura može biti upotrebljena je u cilju naglašavanja pojednih delova prostora ili objekta (naglašavanje centralnog dela trga obrađenim kamenom svetlije boje od ostatka prostora, ili isticanje pročelja objekta jarkom bojom fasade).

Dalje, omogućava arhitektama da **kreiraju prostor shodno osećanjima (ako je težnja stvaranje mesta mira i opuštanja koristiće gladak zid koji je topliji nego hrapava tekstura kamena). Tekstura se doživljava kao oruđe urbanog dizajna prostora.** [2]

Tekstura može biti korišćena da stvori različite emocije u prostoru (osećaje) – glatka tekstura stvara impresiju hladnog, dok se gruba tekstura čini toplom i prirodnom, kao i prostor čiji deo postaje (jeste) [3].

Ovaj odgovor je samo kratka ilustracija dok je detaljnije objašnjenje sadržano u kasnijem radu gde se mnogo pažnje posvećuje karakteru prostora koji je direktno povezan sa asocijacijama koji korisnici imaju, iz čega proizilazi definisanje prostora kao potencijalno kvalitetnog i životnog.

Da bi pojam teksture i njegov značaj u arhitekturi bio u potpunosti shvaćen potrebno je posvetiti se temi percepcije prostora putem čula, posebno čula dodira i vida, koji su i sadržani u većini definicija teksture.

2.1. Značaj percepcije u arhitekturi

**Percepcija** (lat. perceptio) *psih.* opažanje, opažaj, svi oni duševni procesi koji se neposredno izazivaju čulnim nadražajima [4].

**Percepcija**, ili opažanje predstavlja složen psihički proces. Može se najkraće definisati kao neporedno saznanje o predmetima ili pojavama na osnovu čulnih podataka. Neposredno čulno saznanje osnova je opažajnog procesa, da bi tek saznajni proces napravio adekvatnu nadgradnju koja čini punu informaciju [5].

Percepcija u arhitekturi otvara i pitanje prostora, koji može značiti mnogo stvari. „Prostor“ svakako nije nov pojam u arhitekturi, ali u savremenoj literaturi razlikujemo dve upotrebe: prostor kao trodimenzionalnu geometriju, i prostor kao polje percepcije. [6].

 Za radom definisanu temu razmatraćemo **pojam prostora kao polje percepcije**.

Pitanje percepcije (fenomenologija), ohrabruje nas da doživljavamo arhitekturu hodajući kroz nju, dodirujući je, slušajući je. „Viđenje stvari“ zahteva poniranje u svet ispod svakodnevne neuroze funkcionalnog sveta.

Da bismo otvorili arhitekturu za pitanja percepcije, moramo obustaviti nevericu, isključiti racionalnu polovinu uma, i jednostavno se igrati i istraživati [7].

Arhitektura, stvorena od strane čoveka, je esencijalno, ekstenzija prirode, koja pruža podlogu za percepciju i horizont za shvatanje i doživljavanje sveta [8].

Arhitektonski rad nije doživljen kao zbir izolovanih vizuelnih slika, već je to potpuna materijalnost prostora i spiritualna prisutnost. Rad arhitekata sadrži i jeste fuzija fizičkih i mentalnih delova prostora. Vizuelna frontalnost arhitektonskog crteža je izgubljeno realno iskustvo arhitekture. Dobra arhitektura nudi oblike i površine koje se koriste sa ciljem da budu prijatne za „dodir oka“ [9].

2.2. Značaj i zavisnost čula u percepciji prostora / vizuelna i taktilna percepcija /

Juhani Pallasmaa je u svojoj knjizi „Eyes of the skin“ pristupio kreiranju konceptualnog okvira gde je težio da napravi vezu između dominantnog čula vida i čula dodira. Ova knjiga je korišćena sa ciljem da opravda značaj teksture tj. taktilih i vizuelnih doživljaja za arhitektonski prostor i njegovo kreiranje.

Sva naša čula, uključujući čulo vida, su ekstenzija čula dodira [10].

Koža je najstariji i najsenzitivniji organ našeg tela, naš prvi medijum u komunikaciji, i najbolja zaštita od spoljašnjih uticaja. Taktilno čulo se naziva „majkom svih čula“. Koža je sposobna da razlikuje boje; vidimo putem naše kože. Vizuelna percepcija je integrisana u taktilnu, naše telo pamti ko smo mi i gde smo smešteni u svetu.

Arnhajm čak ide dalje i tvrdi da je najviše ljudsko čulo čulo vida. Po Arnhajmovom mišljenju, intuicija ili vizuelno mišljenje neophodan je uslov za umetničko stvaranje [11].

Palasmaa u svojoj knjizi „Eyes of the skin“ takođe govori i o pojmu „multi-senzorskog iskustva“ gde kaže da su oči u kolaboraciji sa telom i drugim čulima.

Svako iskustvo koje arhitektura pruža je produkt više čula odjednom; kvalitet prostora, kao i dimenzije su merene jednako od strane oka, uha, nosa, kože, jezika, skeleta i mišića [12].

Oči žele sa sarađuju sa drugim čulima. Sva čula, uključujući vid, mogu se doživeti kao nastavak čula dodira. Ostala čula definišu odnos između kože i okruženja, između neprozirne unutrašnjosti tela i otvorenosti sveta.

Hegel je smatrao da je jedino čulo koje nam daje doživljaj o dubini prostora dodir, zato što dodir „oseća težinu, otpornost, i trodimenzionalni prostor (geštalt) tela materijala, i to čini da smo svesni stvari koje se od nas pružaju u svim pravcima“ [13].

Vid otkriva ono što se dodirom već saznalo [14].

Koža čita teksturu, težinu, gustinu i temperaturu materije [15].

Cilj prethodnog teksta je potvrda da su čulnost, tj. čulne karakteristike materijala jako značajne za definisanje kvaliteta određenog arhitektonskog dela. Prethodno je naglašeno da je značajno da arhitektura (prostor) bude izuzetno dostupna čulima dodira i vida, koji su definisani kao najznačajniji prilikom percipiranja prostora i potvrde našeg postojanja u okviru njega.

Kada se govori o teksturi jako su značajne dodirne karakteristike površine materijala, koje mogu biti „dodirnute“ vizuelno ili doživljene hodanjem po njima.

**Taktilnost** je obično sinonim za čulo dodira, produkt procesa dodirivanja podloge, uključuje različita pasivne ili aktivne kontakte epidermisa kože i podloge materijala.

Tekstura je esencijalno taktilna karakteristika, ali može biti doživljena i čulom vida. Sinonim za vizuelnu teksturu je najčešće šara. Tekstura može biti korišćena da stvori različite emocije u prostoru (osećaje) – glatka tekstura stvara impresiju hladnog, dok se gruba tekstura čini toplom i prirodnom [16].

Takođe, kada govorimo o teksturi i čulima, zapaža se izuzetna uslovljenost čula prilikom percepcije arhitekture, tako da i čulo ukusa može biti uslovljeno čulom vida, a sve to uslovljeno teksturom materijala koji posmatramo.

Čulo vida može biti u kontekstu čula ukusa i obrnuto; određene boje i delikatni detalji prostora uslovljavaju oralne senzacije. Delikatno obojena i uglačana površina kamena je podsvesno doživljena čulom ukusa (kao da kamen želimo da poližemo i osetimo njegov ukus, koji očekujemo) [17].

2.3. Tekstura materijala u kontekstu arhitekture

Plošnost današnjih standarda u arhitekturi je karakteristična zbog oslabljenih potreba za materijalnošću. Prirodni materijali, kamen, cigla i drvo, dopuštaju našem vidu da prodre ispod površine materijala. Prirodni materijali imaju mogućnost izražavanja sopstvene vremešnosti i istorije [18].

Međutim, današnji prefabrikovani materijali, staklena fasada objekata, uglačani metali i plastične mase, imaju tendenciju da prezentuju tvrdu podlogu gde upotrebljeni materijali ne naglašavaju godište, ili istoričnost koji su deo prostora. Ovakvi objekti sa sobom ne nose dimenziju vremena, i mentalno ne naglašavaju proces starenja objekata.

Transparencija i senzacija materijala koji ne naglašavaju masu i težinu kao i materijala koji asociraju na protočnost, centralne su teme savremene umetnosti i arhitekture.

U prethodnim dekadama, nova arhitektonska imaginacija je stvorila transparenciju, obloge objekata i jukstapoziciju da bi razvila osećaj prostornog dodira. Ovi novi senzibiliteti u arhitekturi kazuju da se arhitektura okreće naglašavanju dematerijalnosti, kojoj se teži kroz tehnološka dostignuća dok se generalno teži stvaranju pozitivnih doživljaja i značenja prostora.

Savremeno prenaglašavanje intelektualne i konceptualne dimenzije arhitekture doprinosi nestajanju njenog fizičkog, senzualnog i apstaktnog značenja. Savremena arhitektura je češće angažovana na definisanju arhitektonskih diskursa i naglašavanju marginalnih delova umetnosti nego u odgovoru na egzistencijalna pitanja korisnika. Ovaj fokus podstiče rast arhitekstonskog autizma, kao i autonomnih diskursa arhitekture koji nemaju podlogu u našoj egzistencijalnoj realnosti [19].

Međutim, druge tvrdnje su da današnje tendencije u urbanom dizajnu, korišćenje različitih tekstura materijala, dokazuju da materijali i površina predstavljaju primarnost u aktivnostima vezanim za urbani dizajn.

Što se tiče parternih rešenja, jedan od prioriteta poslednjih godina je obezbeđivanje prostora bez barijera sa mogućnošću slobodnog kretanja i korišćenja od strane osoba sa posebnim potrebama, što je na prvom mestu povezano sa čulom dodira. Takođe, nove šare namenjene parteru (popločanju) koje su razvijene imaju dvojaku funkciju, pozitivno deluju i na čulo dodira i vida.

Tekstura materijala u prostoru ima za cilj davanje dodatnih informacija koje momentalno postaju deo mentalne slike o datom prostoru. Ova percepcija, posledica taktilnog čula, doprinosi tim informacijama koje postaju deo mentalne slike o određenom objektu.

Cilj je stvoriti takvu teksturu u prostoru (deo objekta ili podloge) koja teži produbljivanu i nadograđivanju ideje koju arhitektonsko delo nosi [20].

Ovakva tvrdnja može da otvori temu oko asocijacija i poruka koji određena podloga tj. tekstura može da ima. Da li je tekstura dovoljno jako sredstvo dizajniranja javnog prostora da može da promeni asocijacije koje određeni prostor izaziva kod korisnika?

Asocijacije na prostor su direktan pokazatelj kvaliteta javnog prostora, da li su pozitivne ili negativne određuje da li je prostor dovoljno životan i atraktivan ili ne.

 ................... primeri iz prakse su prikazani u delu zadatka 4. Ali je sada potrebno obrazložiti ih u kontekstu definisane teme (tekstualno obrazloženje).

Primeri u kontekstu traženje odgovora na postavljeno istraživačko pitanje.

Bibliografija:

 [1] Vujaklija M (2002), LEKSIKON STRANIH REČI I IZRAZA, Prosveta, Beograd

[2]http://astohlmann3.wikispaces.com/Texture

[3]<http://140.194.76.129/publications/design-guides/dg1110-3-122/c-4.pdf>

[4] Vujaklija M. (2002), LEKSIKON STRANIH REČI I IZRAZA, Prosveta, Beograd

[5] Alihodžić R. (2007), DEFINISANJE PRIMARNIH ASPEKATA PSIHOLOŠKOG DOŽIVLJAJA ARHITEKTONSKOG PROSTORA I FORME, Plima , Ulcinj,2007.

[6] Đokić, V., Bojanić P., urednici (2010) “Teorija arhitekture i urbanizma”, Arhitektonski fakultet Univerziteta u Beogradu, Beograd, str. 264

[7] <http://www.arhitekton.net/329/akvareli-steven-holl/?lang=sr>

[8] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 41

[9] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 44

[10] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 10

[11] <http://www.myspace.com/melannia/blog/336704224>

[12] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 41

[13] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 89

[14] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 42

[15] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 56

[16] <http://140.194.76.129/publications/design-guides/dg1110-3-122/c-4.pdf>

[17] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 59

[18][19] Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain, str. 31-32

[20] <http://140.194.76.129/publications/design-guides/dg1110-3-122/c-4.pdf>

Literatura koja je korišćena i koja će biti u delu teksta koji sledi:

1. Pallasmaa J. (2007), THE EYES OF THE SKIN Architecture of the Senses, Wiley-Academy, Great Britain
2. Đokić, V., Bojanić P., urednici (2010) “Teorija arhitekture i urbanizma”, Arhitektonski fakultet Univerziteta u Beogradu, Beograd
3. Alihodžić R. (2007), DEFINISANJE PRIMARNIH ASPEKATA PSIHOLOŠKOG DOŽIVLJAJA ARHITEKTONSKOG PROSTORA I FORME, Plima , Ulcinj,2007.
4. Bazik D. (1995), SCENARIO ZIVOTA U GRADU, Arhitektonski fakultet Univerziteta u Beogradu, Beograd
5. Bazik D. (1995), PONUDA GRADASKE SCENE, Arhitektonski fakultet Univerziteta u Beogradu, Beograd